พอดีเป็นคนที่เวลามาประจำเดือนจะปวดท้องมาก ปลเวประจำเดือนก็มาเยอะมากเช่นกัน เลยไปปรึกษาสูติ ตรวจวินิจฉัยแล้วบอกว่าเป็นเยื่อบุมดลูกเจริญผิดที่ ตอนแรกให้กินยาคุมเพื่อปรับฮอร์โมน แต่มันไม่ดีขึ้นเลย คุณเลยแนะนำให้ฉีดยาคุม เราฉีดแบบรายเดือนมา 6 เดือนติดกันแล้ว แต่หลังจากฉีดก็มีเลือดออกกระปริดกระปอยตลอด ซึ่งบอกส่าเป็นผลค้างเคียง อาจจะมีสองสามเดือนแรก แต่นี้ครบ 6 เข็มแล้วก็ยังไหลอยุ่ ที่สำคัญ เวลามีเพศสัมพันธ์ จะมีเลือดไหลออกมาทุกครั้ง แต่มีแค่เฉพาะหลังมีเพศสัมพันธ์เสร็จแล้ว สักพักก็จะหายไป ไม่ทราบว่าสาเหตุเกิดจากอะไร แล้ววิธีการรักษาต้องทำยังไงค่ะ
สวัสดีค่ะ การใช้ยาคุมแบบฉีดซึ่งมีฮอร์โมนเพศเพื่อรักษาภาวะเยื่อบุโพรงมดลูกเจริญผิดที่นั้นเป็นการรักษาที่ได้ประสิทธิภาพดี ช่วยในการควบคุมอาการได้มากโดยหลังการใช้ยาฉีดที่มีส่วนประกอบของฮอร์โมนเพศนั้น อาจทำให้มีเลือดออกกระปริดกระปรอยทางช่องคลอดได้ แต่ไม่ควรไหลออกมามาก หรือมากขึ้นหลังการมีเพศสัมพันธ์ดังกล่าวมาแนะนำการกลับไปพบแพทย์ที่ตรวจดูแลเพื่อแจ้งอาการว่าเลือดออกมากเป็นเรื้อรัง สัมพันธ์กับการมีเพศสัมพันธ์ ซึ่งอาจต้องได้รับการตรวจภายในดูด้วยว่ามีสาเหตุอื่นๆที่อธิบายการมีเลือดออกผิดปกติ เช่นมีเนื้องอกปากมดลูก เนื้องอกมดลูก หรือมีภาวะการติดเชื้อในอวัยวะเพศตำแหน่งใดหรือไม่ต่อไป เบื้องต้นอาจงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง